*/Versta iš anglų kalbos/*

**Prevencinės priemonės**

1. **Prevencinės priemonės**

Didelės dalies nešvarumų, įprastai įnešamų į pastatus, galima išvengti ties pastatų įėjimais sumontavus groteles nešvarumams surinkti, o įėjimo zonose – specialią nešvarumus sugeriančią dangą ir įtraukti šias sritis į įprastas valymo procedūras.

**Neleiskite pakeisti spalvos**

Visų tipų grindų danga (mediena, vinilas ar kilimas) veikiama saulės spindulių keičia spalvą. Taip yra dėl saulės šviesoje esančių ultravioletinių spindulių. Efektyvi uždanga nuo saulės – svarbi priemonė norint neleisti grindų dangai pakeisti spalvą.

**Neleiskite liestis su guma**

Kai tik įmanoma, reikia vengti gumos ir vinilo sąlyčio. Dėl per ilgo gumos ir vinilo sąlyčio atsirasti nuolatinės tamsiai rudos dėmės dėl migracijos (atsižvelkite į po šiukšliadėže, guminiu kilimėliu, padėkliukais ir t. t. esančius guminius žiedus). Guminės baldų kojos taip pat gali palikti žymių dėl trinties. Todėl rekomenduojame patikrinti visus baldus ir daiktus, ar jie neturi guminių kojų, ir pasirūpinti, kad jų kojos būtų apsaugotos (žr. www.scratchnomore.com).

1. **Naujai paklotų grindų valymas**

Naujai paklotas grindis reikia gerai nuvalyti prieš naudojant, kad nuo jų būtų pašalintos visos gamybos liekanos ir nešvarumų sankaupos. Tam naudojamas PU valiklis, praskiestas vandeniu santykiu 1:10. Kai nešvarumų sankaupos nedidelės, koncentraciją galima sumažinti priklausomai nuo sutepimo laipsnio. Valiklio tirpalas paskirstomas ant grindų ir paliekamas pastovėti maždaug 10 minučių prieš nuvalant grindis „Monodisc SRP“ prietaisu su šveičiamuoju šepečiu arba raudonu antgaliu (struktūriniams paviršiams netinka). Nešvarumai surenkami naudojant „Spray Extractor“ prietaisą arba „Premium F 2“. Paviršių neutralizuokite švariu vandeniu, kol bus visiškai pašalinti visi valiklio pėdsakai.

1. **Įprastas valymas ir priežiūra**
* Dulkių šalinimas. Palaidos dulkės ir nešvarumai pašalinami grindis nušluostant šiek tiek sudrėkintu valymo šepečiu arba sumirkytomis šluostėmis iš klijuoto pluošto. • Rankinis arba mechaninis šlapias valymas. Norėdami pašalinti sunkiai nuvalomus nešvarumus, naudokite PU valiklį, praskiestą santykiu 1:200, ir grindis nušluostykite šiuo tirpalu bei tinkamu valymo šepečiu (pvz., „Quck Step“) arba nuvalykite valymo prietaisu (pvz., „Premium F 2“). Zonos, kurias reikia reguliariai valyti ir dezinfekuoti, apdorojamos koncentruotu dezinfekciniu valikliu (išbandytu pagal rekomendacijas, išdėstytas Vokietijos sveikatos ministerijos [DGHM] ir Vokietijos sveikatos priežiūros asociacijos [DVG] VII sąraše).
* Tarpinis valymas. Jei sunkiai nuvalomų nešvarumų nebeįmanoma pašalinti rankomis šlapiai šluostant grindis ir atliekant įprastus valymo veiksmus, rekomenduojamas tarpinis valymas naudojant PU valiklį, praskiestą vandeniu tokiu santykiu, koks atitinka sutepimo laipsnį (t. y. nuo 1:50 iki 1:100). Grindys valomos šveistuku arba valymo prietaisu (pvz., „Premium F 2“). Kitas variantas – tarpiniam valymui taip pat galite naudoti „Monodisc SRP“ ir raudoną antgalį. Įprastam paviršiaus poliravimui ir optimaliai priežiūrai naudokite „Monodisc SRP2+S“ su baltu antgaliu.
1. **Sunkiai nuvalomų dėmių ir (arba) gumos žymių šalinimas**

Norėdami nuo grindų pašalinti sunkiai nuvalomas dėmes ar gumos žymes, naudokite PU valiklį (neskiestą) ir švarią šluostę, rankšluostį ar nebraižantį baltą antgalį. Kai pašalinsite nešvarumus, nušluostykite grindis vandeniu, kad pašalintumėte tirpalą. Dėmes nuo grindų reikia pašalinti nedelsiant, nes laikui bėgant kai kurios dėmės įsisenėja ir jas pašalinti pasidaro sunku ar netgi neįmanoma.

1. **Intensyvus valymas**

Praėjus tam tikram laikui, gali tekti atlikti pagrindinį sudėtingų besidėvinčių grindų zonų valymą. Tai ypač svarbu, jei didelėje grindų zonoje nusidėvėjo arba buvo sunaikinta apsauginė plėvelė. Prieš naudojant „PU Sealer System“, būtina kruopščiai pašalinti apsauginę plėvelę, sunkiai nuvalomus nešvarumus ir senų priežiūros produktų likučius. Tai geriausia padaryti naudojant „CC Clean + Strip“ ir paprastą vandenį iš čiaupo, sumaišius jų tirpalą santykiu 1:5. Tada reikia 10–15 minučių palikti tirpalą ant grindų paviršiaus ir tik tada šalinti tirpalą vienadiskiu prietaisu „SRP“ ir šveičiamuoju šepečiu arba žaliu antgaliu (struktūrinių grindų atveju gali tekti naudoti šveičiamąjį šepetį). Viršutinį sankaupų sluoksnį pašalinkite naudodamiesi „Spray Extractor“ prietaisu su kietoms grindims skirtu adapteriu arba „Premium F 2“ ir švariu vandeniu (šiltu, jei įmanoma), kol bus pašalinti visi valiklio ir nešvarumų pėdsakai. Skalavimo vandenyje neturi likti jokių putų pėdsakų! Šitaip grindys bus neutralizuotos. Svarbi informacija: po pagrindinio valymo pageidautina paviršių apdoroti „PU Sealer Matt“ (6 žingsnis); grindų paviršių reikia iš anksto apdoroti, kad jis taptų matinis, naudojant PU abrazyvinį antgalį, kad pereinamosios zonos atrodytų kuo vienodesnės. Tai ypač svarbu, kai gamykloje pagamintas paviršius yra iš anksto apdorotas PU-aliuminio oksido danga.

1. **Aktyvi ilgalaikė apsauga / remontas**

Norint išlaikyti apsauginį poveikį, rekomenduojama mažinti nešvarumų prilipimą ir lengvinti įprastą valymą naudojant ilgalaikę poliuretano dangą, aktyvią ilgalaikę apsaugą ir (arba) pakankamai anksti šalinti žalą. Mūsų patirtis su minima grupe rodo, kad apdorojus grindis, kaip nurodyta toliau, galima išlaikyti atsparumą slydimui R9 pagal BGR 151 ir DIN 51 130.

* Aktyvi ilgalaikė apsauga. Norėdami po tam tikro atnaujinti gamykloje pagamintą grindų dangą, kai grindys naudojamos dažnai ir jau atsiranda nusidėvėjimo požymių, galite naudoti „PU Sealer Matt“ ir „Cross Linker“. Kruopščiai nuvalę paviršių (pagrindinis valymas, aprašytas 5 žingsnyje), „Aquatop“ voleliu kuo lygiau grindis padenkite „PU Sealer“ ir palikite išdžiūti bent 24 valandas. Po 24 valandų grindys bus paruoštos lengvai apkrovai; sandarinimo sistema pasiekia galutinį atsparumo etapą ir yra paruošta naudoti praėjus maždaug septynioms dienoms po užtepimo.
* Remontas. Jei yra akivaizdžių poliuretano dangos, pagamintos gamykloje, nusidėvėjimo požymių, užtepami du sluoksniai „PU Sealer Matt“, siekiant geriausio įmanomo rezultato. Tarp užtepimų reikia palikti laiko, kad ankstesnis sluoksnis spėtų išdžiūti ir sukietėtų (maždaug dvi valandas). Grindų paviršių, priklausomai nuo išvaizdos, reikia iš anksto paruošti, kad jis būtų matinis, naudojant „CC Monodisc SRP 2+S“ ir abrazyvinį antgalį, kad pereinamosios zonos atrodytų kuo vienodesnės. Struktūriniam grindų paviršiui naudoti abrazyvinio antgalio negalima. Prieš pradėdami darbą, pasitarkite su mūsų techninių konsultantų tarnyba.

Šios valymo ir priežiūros instrukcijos sudarytos bendradarbiaujant su pirmaujančiais grindų dangų gamintojais. Minėtų „CC“ valymo ir priežiūros produktų kokybę, ekologinį suderinamumą ir naudojimo sritis patvirtina nepriklausomų bandymų institutų atliktos ekspertizės.

**Dėl grindų dangų sektoriuje vykstančių nuolatinių pokyčių dabartinėse valymo ir priežiūros instrukcijose gali atsirasti neatitikimų. Todėl rekomenduojame susisiekti su „CC-Dr. Schutz Advisory Service“ ir gauti valymo ir priežiūros instrukcijas, skirtas konkrečiai Jūsų grindų dangai.**

Jei turite daugiau klausimų dėl tinkamo elastingų grindų dangų valymo ir priežiūros arba norite gauti tekstilinių grindų dangų valymo instrukcijas, susisiekite su mūsų „CC Advisory Service“ (konsultacine tarnyba). Mūsų personalas su malonumu suteiks Jums visą reikalingą pagalbą.

**Pateikdama šias valymo ir priežiūros instrukcijas savo klientui šalis, atsakinga už naujos grindų dangos klojimą, įvykdė savo įsipareigojimus, numatytus pagal Reglamentą DIN 18 365.**

**„CC-Dr. Schutz GmbH“**

Holbeinstr. 17

53175 Bona

+49 228 953 520

www.dr-schutz.com



*Vertė Irena Rušinskienė*

*LR BK 235 str. turinys žinomas.*

*Projektų vadovė Kristina Zujevič*